ბატეთის ტბა

ბატეთის ტბა — მეწყრული წარმოშობის ტბა საქართველოში, ქარელის მუნიციპალიტეტში. მდებარეობს თრიალეთის ქედის ჩრდილოეთ კალთაზე, მდინარე ძამის აუზში, ბატეთისწყლის ხეობაში, ზღვის დონიდან 1313 მ სიმაღლეზე. ზედაპირის ფართობი 0,02 კმ², აუზის ფართობი 5 კმ², საშუალო სიღრმე 7 მ, მაქსიმალური სიღრმე 12 მ.Апхазава И. С. Озера Грузии. Тбилиси: Мецниереба, 1975. 181 с. მეწყერი, რომელმაც ტბა წარმოშვა, სამხრეთიდანაა ჩამოწოლილი. ვრცელი ნაპირი არ გააჩნია. გარშემორტყმულია წიწვნარ-წიფლნარი ტყით შემოსილი ფერდობებით. წყალი გამჭვირვალეა და მტკნარი. ტბიდან გამოდის ნაკადული. ტბის სამხრეთ ნაპირი დაჭაობებულია. დეკემბრიდან მარტამდე ყინულითაა დაფარული. ბატეთის ტბაში ბინადრობს საქართველოს წითელ წიგნში შესული მცირეაზიური ტრიტონი.„გაიცანი საქართველო“ შიდა ქართლი წითელი წიგნის მონაცემებით ტბაში კალმახიც გვხვდება.საქართველოს სსრ წითელი წიგნი, „საბჭოთა საქართველო“, გვ. 217, წ. 1982.

 გალერეა 

სქოლიო

კატეგორია:შიდა ქართლის მხარის ტბები
კატეგორია:ტბები ანბანის მიხედვით